Na temelju članka 10. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u području osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini („Službeni list APV“ br. 14/15 i 10/17) i članka 16. stavak 2. Pokrajinske skupštinske odluke o pokrajinskoj upravi („Službeni list APV“ br. 37/14, 54/14 - dr. odluka, 37/16, 29/17, 24/19, 66/20 i 38/21 ) pokrajinski tajnik za obrazovanje, propise, upravu i nacionalne manjine - nacionalne zajednice, d o n o s i

PRAVILNIK O IZMJENI I DOPUNI PRAVILNIKA

O DODJELI PRORAČUNSKIH SREDSTAVA POKRAJINSKOG TAJNIŠTVA ZA OBRAZOVANJE, PROPISE, UPRAVU, NACIONALNE MANJINE - NACIONALNE ZAJEDNICE ZA FINANCIRANJE I SUFINANCIRANJE MODERNIZACIJE INFRASTRUKTRE USTANOVA OSNOVNOG I SREDNJEG OBRAZOVANJA I ODGOJA I UČENIČKOG STANDARDA NA TERITORIJU AP VOJVODINE

Članak 1.

U Pravilniku o dodjeli proračunskih sredstava Pokrajinskog tajništva za obrazovanje, propise, upravu, nacionalne manjine - nacionalne zajednice za financiranje i sufinanciranje modernizacije infrastrukture ustanova osnovnog i srednjeg obrazovanja i odgoja i učeničkog standarda na teritoriju AP Vojvodine („Službeni list APV“, broj 7/23) poslije članka 1. dodaje se članak 1a. koji glasi:

„Članak 1a.

Svi pojmovi koji se koriste u ovom pravilniku u muškom gramatičkom rodu obuhvaćaju muški i ženski rod osoba na koje se odnose.“

Članak 2.

U članku 8. briše se točka 8.

**Članak 3.**

Ovaj pravilnik stupa na snagu danom objave u „Službenom listu Autonomne Pokrajine Vojvodine“, a bit će postavljen i na zvaničnoj mrežnoj stranici Pokrajinskog tajništva za obrazovanje, propise, upravu i nacionalne manjine - nacionalne zajednice.

**Pokrajinsko tajništvo za obrazovanje, propise, upravu i nacionalne manjine – nacionalne zajednice**

Klasa: 000120750 2024 09427 004 001 000 001

Novi Sad, 24. siječnja 2024. godine

**POKRAJINSKI TAJNIK**

**Zsolt Szakállas**